stanford-oval/wikipedia huggingface dataset:
אנטון ספיטלר
עבודות > תפקידים

1966 : חבר האקדמיה הבווארית למדעים - במחלקת ההיסטוריה והפילוסופיה.
1973 : (בהתכתבות) חבר בית הספר הגבוה ללימודי אפריקה והמזרח - בלונדון
1978 : סגן נשיא האקדמיה הבווארית למדעים
עבודות > כתבים

אנטון שפיטלר, אוטו פרצל : חלוקת הקוראן לפרקים על פי המסורת האסלאמית (מהדורה מקוונת). בעריכת האקדמיה הבווארית למדעים. בהוצאת בק, מינכן 1935
- : דקדוק הארמית החדשה בניב מעלולה שבהרי מנגד-ללבנון, הוצאת פ"א ברוקהאוס, לייפציג 1938
- : אלקלאמו אחדול לישנייני - האקדמיה הלאומית למדעים בבווריה, (מתוך: תרומות למילונאות הערבית הספרותית כרך 8, הוגש ב-9 במאי 1986)
- : פילולוגיקה: תרומות ללימודי ערבית וחקר השפות השמיות, בעריכת ה' בובצין. הוצאת הראסוביץ, וייסבאדן, 1998. מסת"ב 3-447-03980-9 כרך זה כולל כמעט את כל מאמריו וכתביו של שפיטלר משנת 1940 ועד 1994.
אודותיו

הספד (בגרמנית)
הערות שוליים

↑  חברי האקדמיה הבריטית למדעים
↑  הארכיון החסר (באנגלית, אתר העיתון הוול סטריט ג'ורנל)
| --- | --- |
בקרת זהויות :  NLI: 987007301218605171  BnF: cb12874101v (data)  GND: 118616269  ISNI: 0000 0001 1033 0546  LCCN: n80136299  NTA: 06938617X  SUDOC: 058633138  VcBA: 495/90255  VIAF: 113614647   WorldCat (עם VIAF): 113614647
בי מובי

בִּי מוּבִי (מאנגלית: B Movie – "סרט מדרגה שנייה" או "סרט סוג ב'") הוא מונח המתייחס לסרטי קולנוע דלי תקציב ונעדרי יומרה אמנותית, שהתאפיינו בערכי הפקה נמוכים יותר, שצולמו במהירות רבה, עם שחקנים מהדרג השני והשלישי של אולפני הוליווד. המונח מציין היום גם סרטים עתירי תקציב, שאופיים דומה לזה של סרטי בי, ובמיוחד סרטים העוסקים בסוגות הסרטים הנפוצות בסרטי בי, כמו אימה, מדע-בדיוני, פשע, מתח, מערבונים, וכדומה.
היסטוריה

מקור המונח "בי מובי" הוא בנוהג הנפוץ של אולפני הוליווד להפיק, במקביל להפקה הראשית, גם הפקה משנית (עם יחידת אולפן B). סרטים אלו הוצגו, במתכונת של "הקרנה כפולה" או "שני סרטים בכרטיס אחד", אחרי הסרט המרכזי (Feature Film). הם נפוצו כבר מראשית ימיה של הוליווד, ונתפסו בעיני האולפנים כדרך למצות את המירב מצוות השחקנים, הבמאים, הצלמים, וכן הלאה שהועסקו בשכר על ידי האולפן. הסרטים, שאורכם היה קצר במעט מזה של סרטים רגילים, הופקו במהירות רבה יחסית, תחת פיקוח הדוק פחות, והתאפיינו בעלילה נוסחתית, בדמויות סטראוטיפיות חוזרות ונשנות (פעמים רבות, בגילומם של אותם שחקנים), בביטוי ישיר ועז של מסרים, בגישה של סרט ניצול, לעיתים גסה, ובתכנים שהיו לעיתים קרובות נועזים יותר מהמקובל בסרטים מסחריים רגילים בהוליווד.
לבי מוביז הידועים מתקופת הוליווד הקלאסית (שנות השלושים עד שנות החמישים), ולסרטי בי משנות החמישים והשישים שהופקו לעיתים קרובות, מחוץ למערכת ההוליוודית או בשוליה, היו השפעה ניכרת על התפתחותן של סוגות קולנועיות כמו פילם נואר, סרטי מדע בדיוני, וסרטי אימה. בתחום אחרון ניכרת השפעה זו עד היום, ורבים מיוצרי סרטי האימה ממשיכים לאמץ את גישת הניצול, הבוטות והתעוזה אשר אפיינה את הבי מוביז.
שימוש במונח

המונח עדיין נמצא בשימוש במובנו הרחב יותר, כהתייחסות לסרט דל תקציב, או לסרט נטול כל שאיפות אמנותיות, וכן לסרט נמרץ ותוסס; נטול מגבלות האופייניות להפקות גדולות ומשוחרר ממוסכמות הקולנוע העצמאי היוקרתי. כמו כן, נעשה שימוש במונח לגבי סרטים עם תקציבים גבוהים המחקים את ז'אנר הבי מוביז.
לבי מוביז קונוטציה של סרטים באיכות גרועה לעומת סרטי הפקות ענק. הם זוכים תכופות להתעלמות מצד מבקרי קולנוע, אך ישנם גם בי מוביז רבים המציגים תחכום אסתטי ורמה אמנותית גבוהה. כמו כן סיפקו סרטי הז'אנר מאז קיומם הזדמנויות עבור קולנוענים שהקריירה שלהם נמצאה בשקיעה. יוצרים מפורסמים, כמו אנתוני מאן וג'ונתן דמי למדו את אומנות הקולנוע דרך הבי מוביז. הז'אנר סייע לכמה שחקנים לקבל הכרה, בהם ג'ון ויין וג'ק ניקולסון, ועזר להחיות את הקריירה של שחקנים כווינסנט פרייס וקארן בלק.
קיימים מספר מונחים נלווים, כגון "סי מוביז" או "זד מוביז" הנפוץ יותר, המתארים סרטים באיכות הנופלת אף מזו של קטגוריית הבי מוביז. המונחים "דרייב אין" ו"סרט חצות", משמשים תכופות כמילים נרדפות לבי מוביז. שם נרדף נוסף שהוטבע לאחרונה הוא "סרט פסיכוטרוני", המציין סרט שנתקל בבוז והתעלמות מוחלטת מצד ממסד המבקרים.
חלק מהבי מוביז, על אף ערכי ההפקה הזולים שלהם, מיועדים להעביר מסר פוליטי או חברתי מחוכם, כמו "האיש השקוף" למשל, שבבסיסו עמד מסר נגד מרוץ החימוש.
ראו גם

סרט ניצול
רוג'ר קורמן
אריה שיף

אריה שיף (נולד ב-1950) הוא פעיל חברתי ישראלי תושב ערד, שהתפרסם לאחר שירה למוות בפורץ לרכבו.
ביוגרפיה

שיף נולד בשנת 1950, בן לניצולי השואה ששרדו את גטו טרזיינשטט שבצ'כיה. בין השנים 1967–1970 שירת בצה"ל בחיל השריון והשתחרר בדרגת סמל ראשון. בשנת 1973 חזר לשירות צבאי בחיל האוויר עד שחרורו בשנת 1990 בדרגת רב-סרן.
בשנת 1997 שכל את בנו הבכור בתאונת דרכים ומאז הפך לפעיל חברתי ובין היתר: ריכז תוכנית חינוך לנוער בסיכון בנושא זהירות בדרכים, התנדב במשטרת התנועה הארצית, התנדב בעמותת אור ירוק, שירת 30 שנה כשוטר מתנדב בדרכים, מתנדב בעמותת "ידידים", ומתנדב ב"יד שרה". מאז שנת 2016 משמש כיו"ר סניף צוות - ארגון גמלאי צה"ל בערד. בשנת 2015 תכנן ובנה את "פארק עופר" בעיר והקים את הספרייה העירונית והחינמית בפארק.
בשנת 2009 בנה (בסיוע של חברים מהמגזר הבדואי וחתנו), אוהל בדואי מפואר בחצר ביתו שבערד, עבור שבילנים – צעירים אשר חוצים את "שביל ישראל" ומחפשים מקום להתרעננות – עד היום עברו במאהל מעל 10,000 מטיילים. בשנת 2020 השתלב בלימודי מורה דרך.
שיף נשוי ללאה, הוא אב ל־4 ילדים.
פרשת שיף

פרשת שיף התרחשה בלילה של 28 בנובמבר 2020, במהלכו ירה שיף ברעולי פנים והרג את מוחמד אל-אטרש, עבריין רכוש מהפזורה הבדואית שפרץ לרכבו יחד עם שניים נוספים. מעצרו של שיף עורר דיון וסערה ציבורית סביב הצורך בהגנה עצמית, אל מול אוזלת היד של משטרת ישראל בפשיעה בדרום הארץ. ביולי 2021 הרשיע בית המשפט המחוזי בבאר שבע את שיף, במסגרת עסקת טיעון, בהמתה בקלות דעת.
פרשת שיף > הריגת הפורץ

על פי כתב האישום, במוצאי שבת – הלילה שבין 28 ו-29 בנובמבר 2020 – בשל שיפוצים אותם ערכו בביתם, ישן שיף עם אשתו בקרוואן שחנה מאחורי רכבו בסמוך לביתם שבערד. לקראת חצות, למשמע רחשים התעוררו השניים וזיהו שלושה רעולי פנים מנסים לגנוב את רכבם. שיף שיצא עם נשקו האישי – אותו הוא מחזיק ברישיון מאז שירותו הצבאי – קרא מספר קריאות "עצרו", ירה לעבר הרכב ופגע פגיעה קטלנית בראשו של מוחמד אל-אטרש בעוד שני חברי החוליה האחרים נמלטים. מיד לאחר מכן התקשר שיף למשטרת ישראל לדווח על האירוע וביקש סיוע רפואי ומשטרתי באומרו "מהר, יריתי בבן אדם יריתי בבן אדם באוטו". עם הגעת השוטרים למקום נמצא אל-אטרש בחיים והועבר לטיפול רפואי בבית החולים סורוקה בבאר שבע. שיף עוכב לחקירה במשטרת ערד בחשד להמתה, אך לאחר שנאספו ראיות ממצלמת האבטחה שבביתו, שונה החשד לרצח. מהרגע בו יצא שיף מהקרוואן ועד הרגע בו ירה בפורץ מנשקו האישי עברו 9 שניות.
במהלך החקירה הגיעה הידיעה כי אל-אטרש נהרג מפצעי הירי ושיף ביקש ואמר קדיש על בנו המנוח עופר ועל אל-אטרש בו ירה ירייה קטלנית שהביאה למותו.
לאחר סיום החקירה נלקח שיף לבצע שחזור, בסיומו הועבר אל בית המעצר שבכלא באר שבע, שם שהה שבעה ימים ונאסר עליו לחזור לביתו עד הגשת כתב האישום. ב־12 בינואר הגישה הפרקליטות את כתב האישום באשמת המתה בקלות דעת – עבירה שהעונש המרבי שלה הוא 12 שנות מאסר.
פרשת שיף > הדיון הציבורי לאחר האירוע

פרשת שיף הציתה סערה ציבורית בסוגיית הגנה עצמית אל מול אוזלת היד של משטרת ישראל בפשיעה בדרום ישראל. פוליטיקאים טענו לחפות הנאשם הרבה לפני שהחל הדיון הראשון בבית המשפט, בהם: חה"כ עמיחי שיקלי, השר אמיר אוחנה השרה איילת שקד, חה"כ בצלאל סמוטריץ' ועוד.
הסברה הרווחת לחפותו של שיף במרחב הציבורי התמקדה בטענה כי "באזור בו חי שיף אין שלטון חוק ועל כן הגיוני שיגן על עצמו ועל משפחתו" וזאת בנוסף לשאלה המרכזית שנידונה: "האם אריה שיף הוא רוצח או גיבור?"
השר לביטחון הפנים, אמיר אוחנה, יצא בפוסט בפייסבוק נגד משטרת ישראל ונגד הפרקליטות תוך שימוש בסעיף 34 לחוק העונשין – הגנה עצמית. חה"כ סמוטריץ' יצא באמירה כי "הסיפור של אריה שיף הוא הסיפור של כולנו" וחלק מתושבי ערד העניקו לשיף חיבוק ויצאו להפגנות תמיכה "כולנו אריה שיף". אזרחים רבים הגדירו את שיף כקורבן של המציאות בדרום וטענו כי נכון להעניק לו תעודת הוקרה על פני כתב אישום.
מנגד, הגדירו אזרחים אחרים את שיף אדם קר מזג שלקח חיים של אדם שכל חטאו היה עבריינות רכוש שנגרמה בשל המציאות העגומה אותה חיים הבדואים בדרום. פרופ' מרדכי קרמניצר מחה על העונש הקל מדי, לטעמו, שקיבל שיף. בפברואר 2020 הוקם קמפיין מימון המונים "עוצרים את הטירוף! לא מפקירים את אריה שיף" שהשיג 1,207,441 ש"ח.
פרשת שיף > פסק הדין במשפטו של שיף

ביולי 2021 הרשיע בית המשפט המחוזי בבאר שבע את שיף במסגרת הסדר טיעון בהמתה בקלות דעת עם סייג לקרבה לבית מגורים, על פי התיקון לחוק העונשין. על אף שהפרקליטות ביקשה להטיל על שיף עונש של 4–6 שנות מאסר, קבעה השופטת רויטל יפה כץ בנובמבר 2021 עונש של תשעה חודשי עבודות שירות ופיצוי עונשי של 10,000 ש"ח למשפחת ההרוג. במהלך קביעת גזר הדין התאסף בין כותלי בית המשפט ציבור שביקש לתמוך בשיף בהם חבר הכנסת איתמר בן גביר.
מדבריה של השופטת רויטל יפה-כ"ץ: "הנאשם נגרר לאירוע שלא יזם ולא תכנן, דבר שנעשה דווקא על ידי המנוח ושותפיו; הנאשם עמד לבדו, בשעת לילה מאוחרת, מול המנוח ושותפיו – כולם רעולי פנים, שדי בחזותם כדי להטיל אימה ופחד; המנוח ושותפיו נתפסו 'על חם' על ידי הנאשם כשהם מבצעים עבירה פלילית שכוונה כלפי רכושו, והחשש שמא יפגעו בו וברעייתו, כדי שיתאפשר להם לממש כוונתם לגנוב את רכבו – היה סביר; ומעל לכל, כל האירוע נמשך שניות מעטות, כאשר בדיעבד ניתן לנתח כל צעד או כל תנועת יד שעשה הנאשם, אך לא הרי מי שנתון בנסיבות של תחושת סכנה ומצוקה, כהרי מי שבוחן דברים בחכמה שלאחר המעשה, באווירה השקטה יחסית של אולם בית המשפט".
פרשת שיף > התנצלותו של שיף

בצאתו ממעצר אמר שיף "אני רוצה להביע את צערי העמוק על זה שלקחתי חיים לבן אדם ללא כוונה וללא התכוונות". "אמרתי קדיש לעילוי נשמתו של המנוח ולעילוי נשמתו של הבן שלי שנהרג לפני 24 שנה. צר לי מאוד על האירוע הטרגי שהסתיים בצורה טרגית. אין לי מה להוסיף חוץ מזה שאת העונש שלי כנראה קיבלתי וכל החיים אצטרך לחיות עם זה שהרגתי אדם בלי כוונה".
פרשת שיף > תביעת נזיקין

בינואר 2022 הגישו אלמנתו ושמונת ילדיו של ההרוג, מוחמד אל-אטרש, תביעת נזיקין נגד שיף, ובה דרשו פיצוי בסך 4.3 מיליון ש"ח על הנזק שנגרם להם בהריגתו. בית המשפט דחה את תביעתם.
ראו גם

פרשת שי דרומי
הערות שוליים

↑  יעקב לוי ועודד בר מאיר, הירי בפורץ מטלטל את ערד: תומכים בשיף ודורשים להגביר את הביטחון, באתר mynet, ‏2020-12-04
↑  זוכרים את עופר, באתר www.tzevet.co.il
↑  מלאכי שביל ישראל באזור הנגב המזרחי, באתר 31 מזרח, ‏2010-07-14
↑  גדי גולן, תיעוד: אריה שיף יורה בפורץ לרכבו; הפרקליטות הגישה נגדו כתב אישום, באתר ישראל היום, 14 בינואר 2021
↑  אילנה קוריאל, הפורץ נורה למוות, תושב ערד יישאר במעצר בעקבות "ראיה דרמטית", באתר ynet, 30 בנובמבר 2020
↑  כתב אישום הוגש נגד אריה שיף | צפו ברגעים בהם ירה בגנב הרכב, באתר עכשיו 14, 14 בינואר 2021
↑  איילת שקד, ח"כ איילת שקד: אריה שיף - משל לאזלת היד של המדינה, באתר ערוץ 7, 6 בינואר 2021
↑  המקור, עונה 20, פרק 1: גיבור או רוצח?, באתר חדשות 13, 1 במרץ 2021
↑  אלון חכמון, אנה רייבה ברסקי, ‏אוחנה ביקר בביתו של אריה שיף בערד: "יש לבטל את כתב האישום", באתר מעריב אונליין, 2 במרץ 2021
↑  הבוקר: גזר דין לאריה שיף - הפרקליטות דורשת 4 שנות מאסר, באתר הקול היהודי
↑  איתי זר, ימים קשים, תחושות קשות, באתר ערוץ 7, 21 בדצמבר 2020
↑   מרדכי קרמניצר, בעונש המקל לאריה שיף, בית המשפט כפר בפער האינסופי שבין חיי אדם לבין רכוש, באתר הארץ, 9 בנובמבר 2021
↑  כולנו אריה שיף - Givechak, באתר givechak.co.il
↑  מתן וסרמן, ‏"לא רצה לגרום למוות": ביהמ"ש גזר על אריה שיף תשעה חודשי עבודות שירות, באתר מעריב אונליין, 10 בנובמבר 2021
↑  אחרי גזר הדין: האם העונש של היורה אריה שיף מידתי?, באתר מעריב אונליין, 9 בנובמבר 2021
↑  איליה יגורוב, "שמח שזה נגמר, עצוב על הטרגדיה": תשעה חודשי עבודות שירות ותשלום כספי נגזרו על אריה שיף, באתר ישראל היום, 9 בנובמבר 2021
↑  אילנה קוריאל, 9 חודשי עבודות שירות לאריה שיף, שירה למוות באדם שניסה לגנוב את רכבו, באתר ynet, 9 בנובמבר 2021
↑  אדיר לחקים, 9 חודשי עבודות שירות לאריה שיף שירה למוות בגנב הרכב בערד, באתר עכשיו 14, 9 בנובמבר 2021
↑  תמיר סטיינמן, ‏משפחת הפורץ שאותו הרג אריה שיף תובעת ממנו מיליונים: "הפר כל חובה ונורמה מוסרית", באתר ‏מאקו‏, 17 בינואר 2022
ארצ'יבלד מקמרדו

| --- | --- |
אין תמונה חופשית
 לידה:  24 בספטמבר 1812 סקוטלנד, הממלכה המאוחדת 
 פטירה:  11 בדצמבר 1875 (בגיל 63) Troqueer, הממלכה המאוחדת 
 מדינה:  הממלכה המאוחדת של בריטניה הגדולה ואירלנד 
 
ארצ'יבלד מֶקמֶרדו (באנגלית: Archibald McMurdo;‏ 24 בספטמבר 1912 - 11 בדצמבר 1875) היה קצין צי בכיר בשירות בריטניה הגדולה.
הוא הצטרף לצי בגיל 12. ב-1836 הגיע לדרגת סגן וב-1843 לדרגת קומנדר. מ-1851 היה לרב חובל. הוא לקח חלק בשתי משלחות חקר על סיפונה של אוניית הוד מלכותה, טרור, האחת בצפון מפרץ הדסון ושנייה באנטארקטיקה. במהלך מסע החקר השני התגלה מצר מקמרדו, שנקרא על שמו.
ב-1846 הוא פיקד על אוניית הוד מלכותה קונטסט, שעסקה במיפוי מפורט של חוף מערב אפריקה. הוא פרש מהצי בדרגת אדמירל משנה.
על שמו נקראו אתרים שונים באנטארקטיקה.
הערות שוליים

↑  1876 record for McMurdo, Archibald William, Find a Will, Gov.UK, Wills and Probate 1858–1996
ערך זה הוא קצרמרבנושא אנשי צבא ובנושא הממלכה המאוחדת. אתם מוזמנים לתרום לוויקיפדיה ו.
אנקה אנגלקה

| --- | --- |

 לידה:  21 בדצמבר 1965 (בת 58) מונטריאול, קנדה 
 שם לידה:  Anke Christina Engelke 
 מדינה:  גרמניה, קנדה 
 מקום לימודים:  אוניברסיטת קלן  Freiherr-vom-Stein-Schule 
 בן או בת זוג:  Andreas Grimm (1994–2005)  קלאוס פישר (2005–2015)  Benjamin von Stuckrad-Barre (ערך בלתי־ידוע–2003)  Niels Ruf 
 צאצאים:  Emma Grimm 
 פרסים והוקרה:  פרס הטלוויזיה הבווארית (2003)  רומי (2023)  פרס הטלוויזיה הבווארית (2008)  פרס יופיטר 
 https://anke-engelke.de/
 פרופיל ב-IMDb
 
אנקה אנגלקה (בגרמנית: Anke Engelke; נולדה ב-21 בדצמבר 1965) היא שחקנית, מדבבת, קומיקאית ומנחת טלוויזיה גרמנייה.
ראשית חייה

אנגלקה נולדה במונטריאול שבקנדה להורים גרמניים ובשנת 1971, בהיותה בת 5, חזרה עם הוריה לארצם. בגיל צעיר היא הפגינה כישרון מוזיקלי והיא התגלתה ב-1978 בעת הופעה במקהלת בית ספר.
הנחיה

מ-1979 עד 1976 היא הנחתה תוכנית טלוויזיה לילדים ברדיו הגרמני.
ב-2009, 2010 ו-2011 היא הנחתה את טקס פרס האקדמיה האירופית לקולנוע.
ב-2011 הנחתה את האירוויזיון שנערך בדיסלדורף.
ב-2012 הגישה את הניקוד הגרמני באירוויזיון.
ב-2013 הנחתה תחרות קדם האירוויזיון הגרמנית.
משחק

ב-2001 שיחקה בסרט "הנעל של מניטו" (Der Schuh des Manitu) המהווה פרודיה לסרטי מערבונים.
ב-2015 שיחקה ב-"Ghosthunters on Icy Trails", סרט קומדייה המהווה הפקה משותפת גרמנית-אירית לצד כריסטיאן טראמיץ.
בשנת 2019 שיחקה בסרט "Rate Your Date" בדמותה של אנג'י.
דיבוב

ב-1999 דיבבה את ג'יין בטרזן.
ב-2001 דובבה בסרט "דב הקוטב הקטן" המבוסס על ספר ילדים הולנדי בשם זה.
ב-2003 דיבבה את דורי בדיבוב הגרמני של מוצאים את נמו.
ב-2006 החלה לדבב את דמותה של מארג' סימפסון בסדרת הקאלט "משפחת סימפסון".
חיים אישיים

מ-1994 ועד 2000 הייתה נשואה לקלידן אנדראס גרים ולהם בת משותפת, מנישואיה השניים למוזיקאי קלאוס פישר יש לה שני בנים.
בדיקת CRAAP

ספרנות
בדיקת CRAAP פותחה על ידי Sara Blakeslee וצוות הספרנים באוניברסיטת קליפורניה, צ'יקו (אנ')  כדי להעריך איכות של מקורות מידע המשמשים למחקר אקדמי בתחומי דעת שונים.  המספר העצום של מקורות באינטרנט, מקשה על בחירת המקורות שניתן לבסס עליהם מחקר אקדמי. בדיקת CRAAP נועדה להקל על מרצים וסטודנטים לקבוע אם ניתן להסתמך על המקורות שאיתרו. הערכת מקורות באמצעות בדיקת CRAAP היא שיטה הנלמדת בעיקר בהדרכות של ספרנים בספריות אקדמיות.
עקרונות

המונח CRAAP הוא ראשי התיבות מאנגלית של: עדכניות, רלוונטיות, סמכות, דיוק, מטרה
עדכניות (Currency)- האם המקור עדכני?  האם פורסם או עודכן בזמן האחרון? היכן המקור פורסם או עודכן?  יש לשקול אם נושא המחקר מחייב מקורות חדשים או מעודכנים, או שיש ערך גם למקורות ישנים יותר.
רלוונטיות (Relevance )- האם המקור רלוונטי לנושא המחקר.  איך הוא מתייחס לנושא המחקר? האם המקור נכתב עבור קהל היעד המתאים?  האם המקור כתוב ברמת מורכבות המתאימה לחוקר: כלומר, לא ברמה בסיסית מדי או מתקדמת מדי עבור החוקר.
סמכות (Authority )- בדיקת הסמכות של מקור, מתייחסת לרקע של המחבר, כמו גם לרקע של המפרסם או של נותן החסות. נבדקת רמת ההשכלה של המחבר והשיוך שלו למוסדות אקדמיים או אחרים. האם המחבר מוסמך לכתוב על הנושא?  צריך להיות גם מידע ליצירת קשר עם המחבר או המפרסם.
דיוק (Accuracy )- הדיוק של התוכן במקור נמדד לפי ההתאמה בין הראיות למידע שמבוסס עליהן.  הראיות חייבות לתמוך במידע המוצג.  ראיות עשויות לכלול ממצאים, תצפיות או הערות שדה. המקור צריך להיות שפיט או מצוטט במקורות אחרים. המידע במקור חייב להיות מאומת במקור אחר או מוכר לציבור רחב.  השפה בה נכתב המקור צריכה להיות בלתי-משוחדת ונטולת רגש, ולהתרכז בדיווח על עובדות.  התוכן במקור צריך להיות נקי משגיאות כתיב, דקדוק או שגיאות דפוס.
מטרה (Purpose )- המטרה של המקור קובעת אם הוא מתאים למחקר שלשמו הוא אותר.  "מטרה" יכולה להיות: ליידע, ללמד, למכור, לבדר, או לשכנע.  המטרה של המחבר צריכה להיות ברורה.  יש לבדוק אם המידע מבטא עובדה, דעה או תעמולה, ואם הוא מוטה בהטיה פוליטית, אישית, דתית או אידאולוגית.
רקע היסטורי

הערכת מקורות באמצעות בדיקת CRAAP נלמדה לראשונה בשנת 2004 במסגרת סדנה שערכה Sarah Blakeslee למרצים של סטודנטים בשנה הראשונה.  Sara המציאה את ראשי התיבות כדי לזכור את הקריטריונים להערכת מקורות.  היא רצתה ללמד שיטה קלה יותר לקבוע רמת איכות של מקורות.
אחת השיטות להערכת מקורות בהן השתמשו לפני בדיקת CRAAP היא בדיקת SAILS: Standardized Assessment of Information Literacy Skills.  בדיקה זו נוצרה בשנת 2002 על ידי קבוצה של ספרנים באוניברסיטת קנט סטייט בעקבות הדרישה לבדיקת הערכה שתעזור לסטודנטים להתמצא במקורות חשובים.
הערכת אתרי אינטרנט

מאז החל השימוש בבדיקת CRAAP באוניברסיטת  CSU Chico, אוניברסיטאות אחרות אימצו אותה כדי לסייע בהערכת האתרי אינטרנט.  במאמר שלה, Cara Berg, ספרנית יעץ ורכזת הדרכת משתמשים באוניברסיטת William Paterson, מתייחסת בהרחבה להערכת אתרי אינטרנט ככלי למחקר פעיל. הערכת אתרים באמצעות CRAAP נלמדה במסגרת קורסי כתיבה לסטודנטים שנה ראשונה, כדי לסייע להם לחדד את מיומנויות המחקר שלהם.
אתגרים

כאשר בדיקת CRAAP הוטמעה לראשונה, היו מספר אתגרים טכניים.  הסדנה להערכת אתרים הייתה מואצת וברוב המקרים הספרן לא הצליח להעביר את החומר בשלמותו.  סטודנטים רבים לא הבינו שהם צריכים להעריך את האתר ובמקום זאת העריכו את התוכן שפורסם בו.  חלק מהסטודנטים השלימו את המשימה מבלי להבין את ההנחיות. היה צורך בהנחיות יותר מפורטות וכאשר ניתנו כאלה, הסטודנטים הצליחו להעריך אתרים בעזרת בדיקת CRAAP.
שימושים פדגוגיים

בדיקת CRAAP נלמדת בדרך כלל בהדרכות ספרייה לסטודנטים שנה הראשונה. השימוש הנפוץ ביותר הוא בקורסי כתיבה, אך משתמשים בה גם בקורסים רבים אחרים, ובהם קורסים בתחומי המדעים וההנדסה.
ביקורת

מאמר שפרסמו ספרן היעץ Toni M. Carter ומרצה בקורסי כתיבה בשנת 2016 יצא כנגד הנטייה של ספרנים בספריות אקדמיות  לספק "רשימת מכולת" של קריטריונים להערכת מקורות, ובדיקת CRAAP היא הדוגמה העיקרית לרשימות מסוג זה. הטענה היא שרשימות כאלה מוותרות על המורכבות והניואנסים שבהערכת מקורות ומעודדות הערכת מידע דיכוטומית (נכון / לא נכון).
במאמר נטען כי רשימות מסוג זה ספגו ביקורת רבה מאז ש-ACRL פרסמה קווים מנחים להנחלת אוריינות מידע בשנת 2015. לפי קווים אלה נדרשת גישה הוליסטית ופדגוגיה אותנטית המתמקדת בפרקטיקות של למידה מהתנסות ביצירת מידע ורפלקציה.
הערות שוליים

1 2 3  Blakeslee, Sarah (2004). "The CRAAP Test". LOEX Quarterly (באנגלית). 31 (3).
1 2 3 4 5 6  Korber, Irene. "LibGuides: Literature Reviews: Evaluating Info". libguides.csuchico.edu (באנגלית). נבדק ב-2018-05-21.
↑  "Library Staff Directory | Meriam Library". library.csuchico.edu (באנגלית). נבדק ב-2018-05-27.
1 2 3  ""Teaching Website Evaluation" by Berg, Cara - Internet@Schools, Vol. 24, Issue 2, March/April 2017 | Online Research Library: Questia". www.questia.com (באנגלית). נבדק ב-2018-05-23.
↑  Toni M. Carter, Todd Aldridge, The Collision of Two Lexicons: Librarians, Composition Instructors and the Vocabulary of
Source Evaluation, Evidence Based Library and Information Practice
| מיסאינפורמציה |
| --- | --- | --- |
| מושגי יסוד | מיסאינפורמציה • דיסאינפורמציה • פוסט-אמת • פסאודו-מדע • אנטי-מדע • תאוריית קשר • שכתוב ההיסטוריה • אמיתנות (אנ') • תעמולה • שמועה • שקר |  |
| תקשורת | פייק ניוז • מפלגתנות (אנ') • חדשות סאטיריות (אנ') • עיתונות צהובה • שערורייה עיתונאית • שופר • תקשורת מגויסת • מסגור • הטיות פוליטיות בתקשורת • ספירלת השתיקה • תיבת תהודה • בועת הפילטר • מידע כוזב על מגפת הקורונה • מערך ההסברה של החמאס |  |
| מכחישנות | הכחשת המציאות • הכחשת שינוי האקלים • התנגדות לחיסונים • הכחשת איידס • הכחשת השואה • הכחשת רצח העם הארמני |  |
| בישראל | תאוריות הקשר על רצח יצחק רבין • תאוריות קשר הקשורות לחיות בישראל • מידע כוזב במלחמת חרבות ברזל • הכחשת מתקפת הפתע על ישראל |  |
| שיווק | תוכן שיווקי • קליקבייט • פרסום סמוי |  |
| אוריינות מידע | אוריינות מידע (אנ') • אוריינות מדיה • אוריינות דיגיטלית • הפדרציה הבין-לאומית של ארגוני ספריות ומוסדות • הערכת מקורות • בדיקת CRAAP • מכון דוידסון לחינוך מדעי |  |
| בדיקת עובדות | בדיקת עובדות • רשת בדיקת העובדות הבין-לאומית • מהצד השני עם גיא זהר • לא רלוונטי • המשרוקית • פייק ריפורטר • סנופס • מכסחי המיתוסים |  |
בדה

ערך זה עוסק בכפר ברוסיה. אם התכוונתם לקדוש נוצרי בשם זה, ראו .
| --- | --- |

רכבת ראשונה בתחנה ב-1903
 מדינה:  רוסיה רוסיה
 קראי:  מחוז עבר הבאיקל מחוז עבר הבאיקל
 נפה:  נפת חילוקסקי
 תאריך ייסוד:  1900
 גובה:  762 מטרים
 אוכלוסייה:  ‏
  ‑ בכפר:  5,382 (2002)
 קואורדינטות:  51°24′0″N 109°54′0″E﻿ / ﻿51.40000°N 109.90000°E﻿ / 51.40000; 109.90000
 אזור זמן:  זמן אירקוטסק
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניבדה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניבדה(למפת מחוז עבר הבאיקל רגילה) צ'יטה קרסנוקמנסק בורזיה אגינסקויה נרצ'ינסק מוגוצ'ה שילקה בליי סאחה יקוטיה  אמור סין מונגוליה בוריאטיה אירקוטסקבדה(למפת מחוז עבר הבאיקל מוגדלת) צ'יטה קרסנוקמנסק בורזיה אגינסקויה נרצ'ינסק מוגוצ'ה שילקה בליי סאחה יקוטיה  אמור סין מונגוליה בוריאטיה אירקוטסקבדה  he tabBackground:;tabBorder:#aaa;defaultTab:0;
בַּדָה (ברוסית: Бада) הוא כפר בנפת חילוקסקי במחוז צ'יטה שברוסיה, היושב על נהר החילוק. הכפר הוקם ב-1900 בזמן בניית הרכבת הטרנס סיבירית. ב־9 באוקטובר 2002 מנתה אוכלוסיית הכפר 5,382 נפשות.
תולדות הכפר

במאה ה-17 הופיעו  הקוזאקים הראשונים במחוז, אך הם לא הקימו יישובים משום שהצאר פיוטר הגדול העניק אוטונומיה לראשי השבטים המקומיים. תחנות רכבת ראשונות נבנו באזור כאשר ממשלת רוסיה החלה לסלול את מסילת הרכבת הטרנס סיבירית על מנת לגשר בין חלקי האימפריה, ובשנת 1900 הוקם היישוב כאחת מתחנות הרכבת הטרנס סיבירית. עם חלוף השנים היישוב הלך וגדל ונבנו בו מנסרה ומחלבה.
בסיס חיל האוויר הרוסי

בשנות ה-60 הוקם ביישוב בסיס חיל אוויר של הצבא האדום כתגובה למשבר ביחסים בין ברית המועצות וסין בו הוצבו טייסות מפציצי סוחוי Su-24. הבסיס ממוקם בגובה 762 מטר, 3 ק"מ צפונית-מזרחית מהכפר. יש בו מסלול אחד באורך 2,500 מטרים.
בי.סי. דניפרו

מועדון הכדורסל דניפרו (באוקראינית: Дніпро баскетбольного клубу) היא קבוצת כדורסל אוקראינית מהעיר דניפרו, המשחקת בליגת העל האוקראינית בכדורסל. הקבוצה היא ההמשך הישיר של קבוצת דינמו דניפרופטרובסק.
היסטוריה

בשנת 2003, כששיחקה בסופרליגה האוקראינית, שונה שם הקבוצה מדינמו לדניפרו.
בעונת 2008/09, הקבוצה הייתה שותפה להקמת ליגה בכירה נפרדת בשם הליגה האוקראינית, שהתאחדה לאחר עונה בודדת עם הסופרליגה. בעונת 2010/11 זכתה הקבוצה בגביע הסופרליגה האוקראינית, שהוא התואר הראשון בתולדותיה.
הקבוצה השתתפה ביורוצ'לנג' בעונת 2004/05. ובעונת 2006/07 השתתפה יורוקאפ צ'לנג', בו הגיעה עד לשלב חצי הגמר והפסידה לקראבנוס הקפריסאית בסיכום שני מפגשים.
בעונת 2011/12 הקבוצה השתתפה בטורניר המזרח-אירופאי הליגה המאוחדת של VTB אך חדלה מלהשתתף בה מאז 2014. בעונת 2020 זכתה לראשונה באליפות ליגת העל האוקראינית בכדורסל.
שחקנים בולטים

אוקראינה דניאל קוזלוב
אוקראינה אלכסי שחפקין
אוקראינה סטניסלב טימופיינקו
ארצות הברית מריו אוסטין
ארצות הברית סטיב בארט
קנדה דנהאם בראון
ארצות הברית פטריק בוורלי
תארים

אליפות הסופרליגה (1): 2019/2020
גביע הסופרליגה (2): 2011/12, 2015/2016
גביע המדינה (2): 2016/2017, 2017/2018
בי ג'יי נובאק

| --- | --- |

 לידה:  30 ביולי 1979 (בן 45) ניוטון, ארצות הברית 
 שם לידה:  Benjamin Joseph Manaly Novak 
 מדינה:  ארצות הברית 
 תקופת הפעילות:  מ-2001 
 מקום לימודים:  אוניברסיטת הרווארד  תיכון ניוטון סאות' 
 פרסים והוקרה:  פרס גילדת הכותבים של אמריקה 
 https://www.bjnovak.com
 פרופיל ב-IMDb
 
בי ג'יי נובאק, 2009
בנג'מין ג'וזף מאנלי "בי ג'יי" נובאק (אנגלית: Benjamin Joseph Manaly “B. J.” Novak; נולד ב-31 ביולי 1979) הוא שחקן, קומיקאי ותסריטאי יהודי אמריקאי. התפרסם בצוות השחקנים של הסדרה הקומית "המשרד".
ביוגרפיה

נובאק נולד למשפחה יהודית בעיר ניוטון שבמסצ'וסטס, בנם של לינדה ושל סופר הצללים ויליאם נובאק, שהקימו ביחד שירות שידוכים יהודי בעיר.
לנובאק שני אחים צעירים יותר, לב וג'סי שעוסק בהפקת מוזיקה אלקטרונית.
למד ב"תיכון דרום ניוטון" ביחד עם חברו לסדרה "המשרד" ג'ון קרסינסקי, ולאחר מכן התקבל לאוניברסיטת הרווארד.
באוניברסיטה למד ספרות אנגלית וספרדית, כתב והשתתף במחזות שייקספיריים.
קריירת משחק

לאחר שסיים את לימודיו באוניברסיטת הרווארד עבר ללוס אנג'לס והחל לעבוד במועדונים כסטנדאפיסט.
התגלה לראשונה בזמן הופעה על ידי התסריטאי גרג דניאלס, שלקח אותו בשנת 2005 לסדרה הקומית המצליחה "המשרד". עד היום משחק נובאק ומפורסם בעולם בעיקר בזכות הסדרה ותפקיד העובד הזמני בחברת ההפצה, ראיין הווארד.
זכה להערכה רבה גם על כתיבתו לסדרה, השתתף כתסריטאי ב-14 פרקים.
ב-2009 הופיע בסרטו של הבמאי קוונטין טרנטינו - "ממזרים חסרי כבוד, שם גילם דמות משנה בשם סמל יוטיביץ'. ב-2011 השתתף בסרט האנימציה והלייב אקשן המצליח "הדרדסים", בו דיבב את דרדס אופה.
בשנת 2017 השתתף בדרמה הביוגרפית "המייסד", לצד מייקל קיטון, לורה דרן וג'ון קרול לינץ'.
במרץ 2020 החל לעבוד על סרטו הראשון כבמאי "Vengeance", ובחודש מרץ 2021 הם החלו את הצילומים.
בשנת 2021 יצר, הפיק ואף כתב את סדרת האנתולוגיה "The Premise" לשירות הסטרימיג FX on Hulu.